वैसे तो योगी सरकार में होने जा रही पहली बोर्ड परीक्षा की तैयारियां जहां काफी पहले शुरू कर दी गईं थी. वहीं इस बार अक्टूबर के महीने में ही करीब तीन माह पहले बोर्ड परीक्षा कार्यक्रम भी घोषित कर दिया गया था. इसके साथ ही ऑनलाइन परीक्षा केन्द्रों का निर्धारण किए जाने और परीक्षा केन्द्रों पर सीसीटीवी कैमरे लगाने की भी सरकार ने पहल की है. लेकिन परीक्षा के पहले नकल माफियों ने जिस तरह से शाहजहांपुर, हरदोई और जौनपुर जिलों में बोर्ड के अधिकारियों और सरकार की तैयारियों में सेंध लगायी है. उससे यूपी बोर्ड की परीक्षायें नकलविहीन कराना यूपी बोर्ड और सरकार के लिए बड़ी चुनौती होगी.